Z a p i s n i k
s 24. sjednice Vijeća Mjesnog odbora Vukomerec, 17. svibnja 2023. s početkom u 19:15 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili poziv i materijale za sjednicu.
Predsjednik predlaže verifikaciju zapisnika s 23. sjednice i pita ima li kakvih primjedbi ili dopuna.
Primjedbi ni  prijedloga nema te predlaže verifikaciju zapisnika.
Nakon provedenog glasovanja utvrđuje se da Vijeće jednoglasno verificira zapisnik s 23. sjednice VMO.
Predlaže sljedeći dnevni red za ovu sjednicu:

D N E V N I     R E D
1. Aktualna komunalna problematika

2. Razno: izvješća, pitanja i prijedlozi


moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.

Ad 1) Aktualna komunalna problematika

Pod ovom točkom predsjednik je izvijestio prisutne o poduzetim mjerama za popravak i bojanje jarbola ispred prostorija VMO.
Vijećnica Marija Pavičić predložila je da do odluke VGČ-a kada će se obnoviti jarboli skinemo potrgane zastave i nosač jer je ovakav izgled ne dopustiv i sramotan za Grad. Što smo po završetku sjednice i učinili.
Vijeće jednoglasno donosi

Zaključak 
o uvrštavanju u Plan komunalnih potreba

Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u Plan komunalnih potreba uvrsti

· zamjenu jarbola za zastave ispred objekta MO

· o poduzetom izvijesti ovo Vijeće.

Također, tema rasprave je bila zapuštena i obrasla  kuća u Porečkoj 14 te ovim putem molimo nadležno tijelo da se očituje o statusu objekta s obzirom na to da objektom upravlja Općina Peščenica. Tihomir Kusobrak prodložio je da ukoliko se problem ne riješi pokrenemo peticiju kako bi mjerodavni shvatili veličinu problema koji smeta svim građanima Vukomerca a i ugroza je za javno zdravlje.
Vijeće jednoglasno donosi

Zaključak 
o rješavanju imovinsko-pravnih odnosa 

Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da od nadležnog gradskog ureda zatraži 

· utvrđivanja prava korištenja te, po potrebi, rješavanje imovinsko-pravnih odnosa za k.č. 3031/1 i 3031/2 k.o. Peščenica u svrhu uređenja zapuštene čestice na kojoj se nalazi ruševan objekt

· o poduzetom izvijesti ovo Vijeće.


Treća tema bila je postavljanje uspornika u Koparskoj ulici na potezu od Motovunske do Izolske ulice. Također, jednoglasno tražimo da se očituje nadležni ured.
Vijeće jednoglasno donosi

Zaključak 
o rješavanju prometne problematike 

Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da od nadležnog gradskog ureda zatraži 

· očevid u svrhu donošenja Rješenja za postavu opreme za smirivanje prometa (uzdignutih ploha na kolniku) u Koparskoj ulici  u dijelu od Motovunske do Koparske  ulice

· o poduzetom izvijesti ovo Vijeće.
 

Predsjednik navodi kako se ispred Konzuma grane drveta ulaze ljudima na balkone s čime je Zrinjevac putem aplikacije Moj Zagreb upoznat, a koja je do prije godinu dana odlično funkcionirala, i ništa nije poduzeto. Također molimo da Zrinjevac obavi kontrolu i uređenje stabala koje su u njihovoj ovlasti. 
Marija Pavičić navela je kako u Koparskoj ulici iza trafostanice (čestica 2993) stoji suhi orah koji treba posjeći a koji je po našem mišljenju također u ovlasti Zrinjevca. Molimo da se i po tom pitanju napravi uvid i postupak.

Vijeće jednoglasno donosi
Zaključak 
o rješavanju aktualne komunalne problematike 

Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da od nadležnog gradskog ureda i podružnice Zrinjevac zatraži

· očevid i donošenje Rješenja za za rušenje stable oraha u Koparskoj ulici iza trafostanice (k.č. 2993 k.o. Peščenica) zbog starosti i sušenja stabla

· očevid i orezivanje grana drveta koje zalazi na balkone stanara ispred trgovine Konzum u Porečkoj ulici


· očevide i na drugim lokacijama na području MO zbog eventualne potrebe orezivanja i/ili rušenja  stabala koji predstavljaju potencijalnu opasnost za ljude i imovinu

· o poduzetom izvijesti ovo Vijeće.

Predsjednik upoznaje prisutne kako je prometni znak na križanju Porečke i Plominske pao, što je također prijavljeno putem aplikacije prije više od mjesec dana i ništa nije poduzeto. Stoga, molimo nadležne da u što kraćem vremenu otklone i zamjene potrgani znak (trokut).
Vijeće jednoglasno donosi

Zaključak 
o rješavanju prometne problematike 

Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da od nadležnog gradskog ureda zatraži 

· ukanjanje i zamjenu prometnog znaka “Raskrižje s cestom s prednošću prolaska” (tokut) na križanju Porečke i Plominske ulice

· o poduzetom izvijesti ovo Vijeće.



            Ad 2) Razno: izvješća, pitanja i prijedlozi

Pod ovom točkom prvi se javio za riječ Tihomir Kusobrak i postavio pitanje zašto se nikako ne uređuje prostor omeđen Porečkom i Motovunskom ulicom jer je to u prošlosti Odbor više puta predlagao pa također molimo očitovanje.




Predsjednik zaključuje sjednicu u 20 sati.



Zapisničar:

Vladimir Marenić

								

Predsjednik VMO Vukomerec

Vladimir Marenić

